पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र अंतर्गत गांव पान्हौरी में सोमवार दोपहर एक व्यक्ति ने शराब के नशे में अपने ही घर में खुद को गोली मार ली। गोली की आवाज सुनते ही आसपास के लोग उसके घर जमा हो गए। जिसे घर में लहूलुहान देखकर उपचार के लिए डीग राजकीय चिकित्सालय लेकर आए। जहां प्राथमिक उपचार के बाद गंभीर हालात में उसे भरतपुर रेफर कर दिया गया। रास्ते में उसकी मौत हो गई।
जानकारी के अनुसार सोमवार की दोपहर पान्हौरी निवासी प्रेमसिंह (42) पुत्र शिवलाल गुर्जर घर पर अकेला था। उसकी पत्नी राशन की दुकान पर राशन लेने गई थी। तभी प्रेमसिंह ने देशी कट्टे से अपने सीने में गोली मार ली। गोली की आवाज सुनकर पहुंचे ग्रामीण उसे डीग राजकीय रेफरल चिकित्सालय लेकर आए। जहां पर प्राथमिक उपचार देने के बाद उसे आरबीएम अस्पताल भरतपुर के लिए रैफर कर दिया।
भरतपुर ले जाते समय रास्ते में प्रेमसिंह की मौत हो गई। सूचना पर पहुंची पुलिस ने मृतक का राजकीय चिकित्सालय डीग में मेडिकल बोर्ड से पोस्टमार्टम करा शव परिजनों को सौंप दिया। चिकित्सकों ने मृतक के शरीर से एक गोली बरामद की है। जानकारी के अनुसार प्रेमसिंह पहले स्कूल की बस चलाता था, लेकिन स्कूल बंद होने के कारण वह लंबे समय से बेरोजगार था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn